اویان نیوز :
ایرانین اورانیم زنگینلشدیرمه پروگرامییلا ایلگیسی اولان ۵ شخص و ۷ شیرکته یاپدیریم گتیریلدی
آمریکا، نوکلئر پروگرامینا یؤنهلیک باسقیلاری آرتیرماق آماجی ایله ایرانا یئنی یاپدیریملار آچیقلادی.
آمریکا مالیه باخانلیغیندان وئردیلن آچیقلامادا، ایرانین اورانیم زنگینلشدیرمه پروگرامییلا ایلگیسی اولان ۵ شخص و ۷ شیرکته یاپدیریم گتیریلدی.
یاپدیریم گتیریلن شخصلر:
“فریدون عباس داوانی، سید جابر صفدری، مرتضی احمدعلی بهزاد، امیر حسین رحیمیار و محمد رضا رضوانیانزاده”.
یاپدیریم گتیریلن شیرکتلر ده بونلار:
“پویا کنترل، ایران پویا، آریا نیکان مارین ایندوستری، فارتک، ندا ایندوستریال گروپ، طرح و پالایش و تولید ابزار برشی ایران.
یاپدیریملاردا، بو شخص و شیرکتلرین آمریکا فیرمالاری و وطنداشلارییلا ایش گؤرمهسی قاداغان ائدیلیر و آمریکاداکی مال وارلیقلاری دا دوندورولور.
بونون یانیندا بو شخص و شیرکتلر اوچون پول ترانسفری ائدن خاریجی بانکلارین دا آمریکا بانکچیلیق سیستمینه گیریشلری قاداغان ائدیلیر.
باخانلیق مستشاری دیوید کوهن، “ایران، بیر چوخ بیرلشمیش میللتلر تشکیلاتی امنیت شوراسی تاساریسینا قارشی قویاراق نوکلئر پروقرامینی سوردورمهیه داوام ائتدیکجه، آمریکا، ایرانین یاسادیشی (اورانیم) زنگینلشدیرمه ائیلملرینه قاریشانلاری هدف آلمایا داوام ائدهجک. بو ائیلملرین قبول ائدیلمز اولدوغونو بوتون دونیایا آچیق شکیلده گؤستردی” دئدی.
ckb_Arab azb_Arab azb_Arab azb_Arab azb_Arab pes_Arab azb_Arab prs_Arab azb_Arab azb_Arab azb_Arab